Предшколска Установа „Наше дете“ учествује у обележавању
Дечје недеље од 7. до 13. октобра 2013.године.
Програм активности обележавања Дечје недеље одвијаће се под мотом:

- СЛУШАЈТЕ МАМА И ТАТА, ЖЕЛИМ СЕСТРУ ИЛ БРАТА -

1. ОТВАРАЊЕ ДЕЧЈЕ НЕДЕЉЕ  - – понедељак 7. октобар

      „ Дан за дечја права „ – Јавна и медијска промоција „Дечје недеље“
Циљ: Упознавање деце и родитеља  са Конвенцијом о правима детета и са Програмом обележавања Дечје недеље на нивоу Установе како би се, у складу са својим интересовањима и могућностима, укључили у активности 

Облици рада: радионице, играонице посвећене Конвенцији о дечјим правима; ликовне активности деце; 
Време и место : У свим вртићима ( у договору са родитељима одређује се време одржавања радионице),
2. ЗА ОДРАСТАЊЕ БЕЗ НАСИЉА 

      Дан за толеранцију         – уторак,8.октобар 
Поштовање дечјих права је и најефикаснији начин заштите деце. 
Циљ: : ПРОМОЦИЈА ПРЕВЕНЦИЈЕ И ЗАШТИТЕ ДЕЦЕ ОД НАСИЉА – обезбеђивање сигурног и подстицајног окружења за децу ( неговање позитивних односа међу децом и одраслима –решавање конфликата без насиља...) 

Облици рада: радионице на тему ДРУГАРСТВА - дружење све деце, акценат се ставља на позитивне вршњачке односе, приче о другарству и шта све то подразумева...                                                  

Време и место : 8,30 часова у свим вртићима ПУ
3. ДАН ОТВОРЕНИХ ВРАТА – среда,9.октобар
· Посета деце и породица са већим бројем деце градоначелнику-  

 Циљеви: упознавање деце са личностима које воде политику града, које својим радом доприносе стварању позитивне климе за рађање и пружају подрку оговорном родитељству, конкретно давање шанси деци да јавно искажу сопствене и аутентичне приоритете, потребе и очекивања, подстицање партнерства општине  и деце као темеља будућег заједничког учешћа у реализацији акција за децу и са децом. 

Облик рада: пријем деце и породица са највећим бројем деце – по једна породица из сваког вртића биће представник вртића -  код градоначелника . 

Време :  11,00 сати 

4.  ДЕЧЈИ ХЕПЕНИНГ  –  четвртак, 10.октобар 

Циљ: Промоција  породице, породичних вредности и рађања

Облик рада: Перформанс „СЛУШАЈТЕ МАМА И ТАТА, ЖЕЛИМ СЕСТРУ ИЛ БРАТА“ , 

Време и место : 11,00 часова - Трг Станише Стошића – плес деце предшколског узраста

5. СПОРТСКЕ АКТИВНОСТИ –   петак, 11.октобар 
Циљ:Промоција здравог начина живљења и одрастања,  развијати и неговати спортски дух, дружење, потребу за рекреацијом и боравак на свежем ваздуху у чистој средини

Облик рада: Дечја олимпијада - спортске игре деце и родитеља 

Време и место : 10,00  часова – терен стадиона „Јумко“

Позивамо вас, драги суграђани, да нам се придружите и да заједно обележимо 
Дечју недељу 2013.

                                             Предшколска установа “Наше дете“ Врање
